Legal Document

Category: 301

Text:
158. ΑΠΟΦΑΣΗ ΥΠΟΥΡΓΩΝ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ Αριθ.Α-ΟΙΚ.53647/3989 της 12-16 Σεπτ.2003 (ΦΕΚ Β΄1326) Καθορισμός όρων, προϋποθέσεων, δικαιολογητικών, δικαιούχων, διαδικασία χορήγησης της οικονομικής ενίσχυσης και του ύψους αυτής, για την αντικατάσταση επιβατηγών δημόσιας χρήσης αυτοκινήτων ή εγκατάστασης και λειτουργίας συστημάτων αυτοματοποιημένης διαχείρισης στόλου εξυπηρέτησης επιβατών.  Έχοντας υπόψη τις διατάξεις: 1. Της παραγράφου 5 του άρθρου 8 του Ν. 3109/2003 (Α΄ 38) "Ρύθμιση θεμάτων επιβατηγών δημόσιας χρήσης αυτοκινήτων και άλλες διατάξεις". 2. Του άρθρου 29α του Ν. 1558/1985 (Α΄ 137) "Κυβέρνηση και Κυβερνητικά όργανα" όπως σε αυτό προστέθηκε το άρθρο 27 του Ν. 2081/1992 (Α΄ 154) και αντικαταστάθηκε με την παράγραφο 2α του άρθρου 1 του                  Ν. 2469/1997 (Α΄ 138). 3. Το γεγονός, ότι, για την κάλυψη των αναγκών της οικονομικής ενίσχυσης, για την αντικατάσταση των επιβατηγών δημόσιας χρήσης αυτοκινήτων ή την εγκατάσταση και λειτουργία συστημάτων αυτοματοποιημένης διαχείρισης στόλου εξυπηρέτησης επιβατών, θα διατεθεί, σύμφωνα με την παράγραφο 9α του ίδιου άρθρου και νόμου, χρηματικό ποσό εξήντα εκατομμυρίων (60.000.000) ΕΥΡΩ, που βαρύνει , κατά το ήμισυ το Πρόγραμμα Δημοσίων Επενδύσεων και κατά το ήμισυ το Λογαριασμό του Ν.Δ. 638/1970, αποφασίζουμε: Καθορίζουμε τους όρους, τις προϋποθέσεις, τα δικαιολογητικά και τη διαδικασία για την εφαρμογή των ρυθμίσεων της παραγράφου 5 του άρθρου 8 του Ν. 3109/ 2003 (Α΄ 38). Σελ. 226,7570 Τεύχος -Σελ.  Άρθρο 1 Δικαιούμενα πρόσωπα - Ύψος οικονομικής ενίσχυσης. 1. Πρόσωπα που δικαιούνται της οικονομικής ενίσχυσης είναι: α. Φυσικά πρόσωπα που έχουν στην ιδιοκτησία τους επιβατηγό δημόσιας χρήσης αυτοκίνητο και το έθεσαν ή θα το θέσουν σε κυκλοφορία για πρώτη φορά, ως καινουργές, σε αντικατάσταση ομοίου δικού τους με πράξη αγοράς ή με σύμβαση χρηματοδοτικής μίσθωσης, μετά την ισχύ του Ν. 3109/2003 (Α΄ 38). β. Ανώνυμες εταιρίες ή συνεταιρισμοί, οι οποίοι εγκαθιστούν και λειτουργούν συστήματα αυτοματοποιημένης διαχείρισης στόλου και εξυπηρέτησης των επιβατών, υπό την προϋπόθεση ότι, οι μέτοχοι των εταιριών ή συνεταιρισμών, ιδιοκτήτες Ε.Δ.Χ. αυτοκινήτων, δεν έχουν κάνει χρήση της οικονομικής ενίσχυσης για την θέση σε κυκλοφορία καινουργούς Ε.Δ.Χ. αυτοκινήτου, σε αντικατάσταση άλλου ομοίου.  Το ποσό της ενίσχυσης είναι ίσον με το ποσό που αντιστοιχεί στον αριθμό των αυτοκινήτων ανάλογα με τον κυβισμό αυτών, των οποίων οι ιδιοκτήτες δεν έκαναν χρήση του δικαιώματος για την αντικατάσταση των αυτοκινήτων των και την θέση σε κυκλοφορία καινουργούς. 2. Το ύψος της οικονομικής ενίσχυσης, που θα καταβληθεί στους ιδιοκτήτες επιβατηγών δημόσιας χρήσης αυτοκινήτων ή στις ανώνυμες εταιρίες ή συνεταιρισμούς, καθορίζεται ανάλογα με τα κυβικά εκατοστά (cc) των αυτοκινήτων που τίθενται σε κυκλοφορία.  Το ποσό αυτό καθορίζεται όπως παρακάτω: α. Για Ε.Δ.Χ. αυτοκίνητα κυβισμού μέχρι χίλια εννιακόσια πενήντα (1950 cc) κυβικών εκατοστών, συμπεριλαμβανομένου, χρηματικό ποσό ύψους τρεις και ήμισυ χιλιάδων (3.500) ΕΥΡΩ. β. Για Ε.Δ.Χ. αυτοκίνητα κυβισμού από χίλια εννιακόσια πενήντα ένα (1951 cc) και άνω, χρηματικό ποσό ύψους τέσσερις και ήμισυ χιλιάδες (4.500) ΕΥΡΩ. 1.Ε.γ.157-158 «Επιβατικά αυτοκίνητα (Δημόσιας και Ιδιωτικής Χρήσης) Άρθρο 2 Δικαιολογητικά Για τη καταβολή της οικονομικής ενίσχυσης, υποβάλλονται στην Διεύθυνση Επιβατικών Μεταφορών του Υπουργείου Μεταφορών και Επικοινωνιών, τα παρακάτω δικαιολογητικά: 1. Για φυσικό πρόσωπο - ιδιοκτήτη: α. Αίτηση του ιδιοκτήτη του Ε.Δ.Χ. αυτοκινήτου.  Σε περίπτωση ύπαρξης περισσοτέρων του ενός (ιδιοκτήτη), την αίτηση υπογράφουν όλοι οι ιδιοκτήτες.  Στην αίτηση θα αναγράφεται ο αριθμός του Φορολογικού Μητρώου (ΑΦΜ) και του δελτίου της Αστυνομικής Ταυτότητας, του ή των ιδιοκτητών του Ε.Δ.Χ. αυτοκινήτου. β. Βεβαίωση της υπηρεσίας Μεταφορών και Επικοινωνιών της Νομαρχιακής Αυτοδιοίκησης, όπου η έδρα του Ε.Δ.Χ. αυτοκινήτου, όπως το υπόδειγμα που προσαρτάται στην παρούσα και αποτελεί αναπόσπαστο τμήμα αυτής, υπογεγραμμένη από τον προϊστάμενο της υπηρεσίας ή το νόμιμο αναπληρωτή αυτού. 2. Για ανώνυμη εταιρία ή συνεταιρισμό της παραγράφου 1β του άρθρου 1 της παρούσας: α. Αίτηση του νομικού προσώπου δια του νομίμου εκπροσώπου αυτού. β. ΦΕΚ δημοσίευσης της σύστασης της Α.Ε. ή του συνεταιρισμού. γ. Υπεύθυνη δήλωση του ν. 1599/1986, του νομίμου εκπροσώπου της ανώνυμης εταιρίας ή του συνεταιρισμού, στην οποία θα δηλώνονται τα στοιχεία των ιδιοκτητών - μετόχων (επώνυμο, όνομα, όνομα πατρός) οι αριθμοί κυκλοφορίας των Ε.Δ.Χ. αυτοκινήτων και ο αριθμός φορολογικού μητρώου (ΑΦΜ) της Α.Ε. ή του συνεταιρισμού. Μαζί με την υπεύθυνη δήλωση θα υποβάλλεται και το υπό στοιχείο (β) δικαιολογητικό της παραγράφου 1 της παρούσας. Άρθρο 3 Έλεγχος δικαιολογητικών και έκδοση χρηματικών ενταλμάτων Όλα τα προαναφερόμενα δικαιολογητικά για την καταβολή της οικονομικής ενίσχυσης, της παραγρ. 5 του άρθρου 8 του Ν. 3109/2003 υποβάλλονται στην Διεύθυνση Επιβατικών Μεταφορών του Υπουργείου Μεταφορών και Επικοινωνιών. Η υπηρεσία αυτή, μετά τον έλεγχο των δικαιολογητικών, καθορίζει το ακριβές ποσό που δικαιούται κάθε δικαιούχος για ενίσχυση και εκδίδει τα χρηματικά εντάλματα που βαρύνουν το πρόγραμμα Δημοσίων Επενδύσεων. Τα χρηματικά εντάλματα που βαρύνουν το λογαριασμό του Ν.Δ. 638/1970 εκδίδονται για κάθε δικαιούχο από τη Διεύθυνση Οικονομικών Υπηρεσιών του Υπουργείου Μεταφορών και Επικοινωνιών κατά περίπτωση, αφού προηγουμένως ελεγχθεί η πληρότητά τους, όπως παραπάνω. Με εγκύκλιο του Υπουργού Μεταφορών και Επικοινωνιών θα καθορισθεί ο τρόπος και η διαδικασία συγκέντρωσης των δικαιολογητικών, καθώς και οι φορείς υποβολής αυτών στη Διεύθυνση Επιβατικών Μεταφορών. Άρθρο 4 Η ισχύς της απόφασης αυτής αρχίζει από τη δημοσίευσή της στην Εφημερίδα  της Κυβερνήσεως.